URDHËR

Nr. 19, datë 9.1.2026

PËR DISA MASA MBROJTËSE NDAJ SËMUNDJES SË GJUHËS BLU, TË SHFAQUR NË SHTETIN E SLLOVENISË

Në mbështetje të pikës 4, të nenit 102 të Kushtetutës dhe pikës 1, të nenit 43, të ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar, 

URDHËROJ:

1. Ndalimin e importit dhe tranzitimit nga zonat e përcaktuara në pikën 2 të këtij urdhri për në territorin e Republikës së Shqipërisë, të:

a) kafshëve të gjalla të llojit ruminantë dhe kamelidë;

b) spermës dhe embrioneve të kafshëve të gjalla të llojit ruminantë dhe kamelidë.

2. Zonat e prekura me sëmundjen e gjuhës blu, të shfaqur në shtetin e Sllovenisë, janë sipas ndarjeve administrative të tabelës së mëposhtme:

	Ndarja administrative e nivelit të parë
	Ndarja administrative e nivelit të dytë
	Ndarja administrative e nivelit të tretë

	Gorenjska
	Bohinj*
	

	Gorenjska
	Cerklje na Gorenjskem*
	

	Gorenjska
	Kranj*
	

	Gorenjska
	Radovljica*
	

	Gorenjska
	Šenčur*
	

	Gorenjska
	Škofja Loka*
	

	Goriška
	Cerkno*
	

	Goriška
	Kanal*
	

	Goriška
	Idrija*
	

	Goriška
	Nova Gorica*
	

	Goriška
	Tolmin*
	

	Jugovzhodna Slovenija
	Crnomelj*
	

	Jugovzhodna Slovenija
	Kocevje*
	

	Jugovzhodna Slovenija
	Novo Mesto*
	

	Jugovzhodna Slovenija
	Mirna Pec*
	

	Jugovzhodna Slovenija
	Ribnica*
	

	Jugovzhodna Slovenija
	Šentjernej*
	

	Jugovzhodna Slovenija
	Semic*
	

	Jugovzhodna Slovenija
	Škocjan*
	

	Jugovzhodna Slovenija
	Trebnje*
	

	Jugovzhodna Slovenija
	Žužemberk*
	

	Koroška
	Črna na Koroškem*
	

	Koroška
	Prevalje*
	

	Koroška
	Radlje ob Dravi*
	

	Koroška
	Vuzenica*
	

	Notranjsko-kraška
	Ilirska Bistrica*
	

	Notranjsko-kraška
	Loška Dolina*
	

	Notranjsko-kraška
	Postojna*
	

	Notranjsko-kraška
	Pivka*
	

	Savinjska
	Kozje*
	

	Savinjska
	Laško*
	

	Savinjska
	Radece*
	

	Savinjska
	Slovenske Konjice*
	

	Savinjska
	Šoštanj*
	

	Savinjska
	Velenje*
	

	Savinjska
	Vitanje*
	

	Savinjska
	Vransko*
	

	Savinjska
	Žalec*
	

	Spodnjeposavska
	Krško*
	

	Spodnjeposavska
	Sevnica*
	

	Obalno-kraška
	Komen*
	

	Obalno-kraška
	Koper*
	

	Obalno-kraška
	Sežana*
	

	Osrednjeslovenska
	Borovnica*
	

	Osrednjeslovenska
	Dobrova-Polhov Gradec*
	

	Osrednjeslovenska
	Grosuplje*
	

	Osrednjeslovenska
	Ivancna Gorica*
	

	Osrednjeslovenska
	Litija*
	

	Osrednjeslovenska
	Ljubljana*
	

	Osrednjeslovenska
	Logatec*
	

	Osrednjeslovenska
	Moravce*
	

	Osrednjeslovenska
	Velike Lašče*
	

	Osrednjeslovenska
	Vrhnika*
	

	Podravska
	Destrnik*
	

	Podravska
	Lenart*
	

	Podravska
	Majšperk*
	

	Podravska
	Maribor*
	

	Podravska
	Pesnica*
	

	Podravska
	Podlehnik*
	

	Podravska
	Ormož*
	

	Podravska
	Selnica ob Dravi*
	

	Podravska
	Slovenska Bistrica*
	

	Podravska
	Sveta Ana*
	

	Podravska
	Šentilj*
	

	Podravska
	Žetale*
	

	Pomurska
	Gornja Radgona*
	

	Pomurska
	Lendava*
	

	Pomurska
	Ljutomer*
	

	Pomurska
	Moravske Toplice*
	

	Pomurska
	Puconci*
	

	Pomurska
	Radenci*
	

	Pomurska
	Rogašovci*
	

	Pomurska
	Sveti Jurij*
	

	Pomurska
	Velika Polana*
	

	Zasavska
	Trbovlje*
	


Shënim. Simboli (*) nënkupton zonën e infektuar që bllokohet.
3. Importi dhe tranzitimi nga ndarjet administrative të cilat nuk janë të cituara në tabelën e mësipërme, lejohet vetëm nëse plotësohen kushtet e mëposhtme:

a) Certifikata shëndetësore veterinare vërteton që kafshët e gjalla të llojit ruminantë dhe kamelidë:

i. nuk kanë treguar asnjë shenjë klinike të gjuhës blu në ditën e dërgesës; dhe
ii. kanë qenë të mbrojtur nga sulmet e mushkonjave të gjinisë culicoides, në përputhje me nenin 8.3.13 të Kodit Shëndetësor të Kafshëve Tokësore, në një stabiliment të mbrojtur nga vektorët për të paktën 60 ditë para dërgesës dhe gjatë transportit në vendin e dërgesës; ose
iii. kanë qenë të mbrojtur nga sulmet e mushkonjave të gjinisë culicoides, në përputhje me nenin 8.3.13 të Kodit Shëndetësor të Kafshëve Tokësore, në një stabiliment të mbrojtur nga vektorët për të paktën 28 ditë para dërgesës dhe gjatë transportit në vendin e dërgesës, dhe gjatë asaj periudhe i janë nënshtruar një testi serologjik për të zbuluar antitrupat ndaj virusit të gjuhës blu, me rezultate negative, të kryera të paktën 28 ditë pas futjes në stabilimentin e mbrojtur nga vektorët; ose
iv. kanë qenë të mbrojtur nga sulmet e mushkonjave të gjinisë culicoides, në përputhje me nenin 8.3.13 të Kodit Shëndetësor të Kafshëve Tokësore, në një stabiliment të mbrojtur nga vektorët për të paktën 14 ditë para dërgesës dhe gjatë transportit në vendin e dërgesës, dhe gjatë kësaj periudhe i janë nënshtruar një testi identifikimi të agjentit të sëmundjes, me rezultate negative, të kryer të paktën 14 ditë pas futjes në stabilimentin e mbrojtur nga vektorët;

b) janë:

i. vaksinuar, të paktën 60 ditë përpara dërgesës, kundër të gjitha stereotipave të demonstruara të pranishme në popullatën burimore nëpërmjet një programi mbikëqyrjeje, në përputhje me nenet 8.3.14 deri në 8.3.17 të Kodit Shëndetësor të Kafshëve Tokësore;
ii. identifikuar si të vaksinuar; ose
iii. është demonstruar se kishte antitrupa për të paktën 60 ditë përpara dërgesës kundër të gjitha stereotipave të demonstruara se janë të pranishme në popullatën burimore nëpërmjet një programi mbikëqyrjeje në përputhje me nenet 8.3.14 deri në 8.3.17 të Kodit Shëndetësor të Kafshëve Tokësore;
c) Certifikata shëndetësore veterinare vërteton që meshkujt dhurues të spermës së kafshëve të gjalla të llojit ruminantë dhe kamelidë: 

i. nuk kanë treguar asnjë shenjë klinike të gjuhës blu në ditën e mbledhjes; dhe
ii. janë mbajtur në një stabiliment të mbrojtur nga vektorët, në përputhje me pikën 1, të nenit 8.3.13 të Kodit Shëndetësor të Kafshëve Tokësore, për të paktën 60 ditë para fillimit dhe gjatë mbledhjes së spermës; ose
iii. i janë nënshtruar një testi serologjik për zbulimin e antitrupave ndaj virusit të gjuhës blu, me rezultate negative, midis 28 dhe 60 ditësh pas çdo grumbullimi për këtë ngarkesë; ose
iv. i janë nënshtruar një testi identifikimi të agjentit të sëmundjes në mostrat e gjakut të mbledhura në fillim dhe përfundim të, dhe të paktën çdo 7 ditë (testi i izolimit të virusit) ose të paktën çdo 28 ditë (testi PCR) gjatë mbledhjes së spermës për këtë ngarkesë, me rezultate negative;

v. sperma është mbledhur, përpunuar dhe ruajtur në përputhje me kapitujt 4.6 dhe 4.7 të Kodit Shëndetësor të Kafshëve Tokësore;
ç) Certifikata shëndetësore veterinare vërteton që femrat dhuruese të embrioneve in vivo të kafshëve të gjalla të llojit ruminantë dhe kamelidë: 

i. nuk kanë treguar asnjë shenjë klinike të gjuhës blu në ditën e mbledhjes; dhe
ii. janë mbajtur në një stabiliment të mbrojtur nga vektorët, në përputhje me pikën 1, të nenit 8.3.13 të Kodit Shëndetësor të Kafshëve Tokësore, për të paktën 60 ditë përpara fillimit dhe gjatë mbledhjes së embrioneve; ose
iii. i janë nënshtruar një testi serologjik për të zbuluar antitrupat ndaj virusit të gjuhës blu midis 28 dhe 60 ditësh pas grumbullimit, me rezultate negative; ose
iv. i janë nënshtruar një testi për identifikimin e agjentit të sëmundjes në një kampion gjaku të marrë në ditën e mbledhjes së embrioneve, me rezultate negative;

v. embrionet janë mbledhur, përpunuar dhe ruajtur në përputhje me kapitujt 4.8, 4.9 dhe 4.10, të Kodit Shëndetësor të Kafshëve Tokësore, sipas rastit;

vi. sperma e përdorur për fekondimin e ovociteve ishte në përputhje me nenin 8.3.9 ose nenin 8.3.10 të Kodit Shëndetësor të Kafshëve Tokësore.
4. Certifikata veterinare shëndetësore garanton origjinën e tyre sipas përcaktimeve të pikave 2 dhe 3 të këtij urdhri. 

5. Autoriteti Kombëtar i Ushqimit dhe Autoriteti Kombëtar i Veterinarisë dhe Mbrojtjes së Bimëve informojnë të gjithë subjektet importuese të kafshëve të gjalla të llojit ruminantë dhe kamelidë, spermës dhe embrioneve të kafshëve të gjalla të llojit ruminantë dhe kamelidë. 

6. Ky urdhër nuk zbatohet për ngarkesat e certifikuara para datës së hyrjes në fuqi të këtij urdhri.

7. Autoriteti Kombëtar i Ushqimit informon rregullisht brenda 24 orëve Autoritetin Kombëtar të Veterinarisë dhe Mbrojtjes së Bimëve, Drejtorinë e Përgjithshme të Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit për çdo ngarkesë të të gjitha kafshëve të gjalla të llojit ruminantë dhe kamelidë, spermës dhe embrioneve të kafshëve të gjalla të llojit ruminantë dhe kamelidë.
8. Urdhri nr. 1217, datë 17.11.2025, “Për disa masa mbrojtëse ndaj sëmundjes së gjuhës blu, të shfaqur në shtetin e Sllovenisë”, shfuqizohet.

9. Për zbatimin e këtij urdhri ngarkohen Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit, Autoriteti Kombëtar i Ushqimit dhe Autoriteti Kombëtar i Veterinarisë dhe Mbrojtjes së Bimëve.

Ky urdhër hyn në fuqi menjëherë dhe botohet në Fletoren Zyrtare.

MINISTËR I BUJQËSISË DHE ZHVILLIMIT RURAL

Andis Salla

